|  |  |  |
| --- | --- | --- |
| **Ime dejavnosti (izvajalec)** | **Opis in cilji** | **Razred** |
|  |  |  |
| JV – prebujam se z gibanjem  (Petra Fišer) | Z jutranjo gibalno dejavnostjo se bomo trudili oblikovati pozitiven odnos do gibanja. Z različnimi gibalnimi dejavnostmi (jutranje razgibavanje, plesne igre, joga, talne igre, pantomima, gumitvist, skakalne igre,…) bomo razvijali osnovne motorične spretnosti in poskrbeli za dobro počutje in se pripravili za aktivno sodelovanje pri pouku. | 1. |
| JV – uganke, zanke, zavozlanke  (Simona Štrucl) | Učenci se bodo skozi reševanje različnih ugank, zank in zavozlank (kvizi, rebusi, križanke, izpolnjevanje, pobarvanke, karte) urili v logiki in razmišljanju ter razvijali sposobnosti samostojnega ali sodelovalnega reševanja različnih nalog. | 1. |
| JV – jaz, ti, mi  (Petra Simonič) | Učenci bodo skozi različne dejavnosti in igre razvijali komunikacijske, sodelovalne veščine, spoznavali pozitivne vedenjske vzorce in strpnost. | 1. |
| JV – igre za dobro jutro  (Simona Štrucl) | Učenci se bodo spoznali z različnimi družabnimi igrami, s pomočjo katerih bodo razvijali medsebojno sodelovanje in komunikacijo. | 1. |
| JV – prebujam se tako in drugače  (Simona Štrucl) | Učenci bodo krepili in razvijali ročne spretnosti, estetske izkušnje, domišljijo in ustvarjalnost ter bogatili besedni zaklad ob poslušanju pravljic. | 1. |
| JV – Modra pravljica  (Janja Tepeh) | Pri Modri pravljici otroci spoznajo, da je srečanje s knjigo prijetno doživetje. V sklopu te dejavnosti bodo sodelovali tudi v mednarodnem projektu Naša mala knjižnica, ki je namenjen promociji bralne kulture. Med letom bodo na različne načine ustvarjali na temo prebranih pravljic. S takšnim aktivnim sodelovanjem otroci pridobivajo na besednem zakladu, razvijajo samozavest, domišljijo in pozitiven odnos do branja. | 2. |
| Sprostim se in najem  (Brigita, Petra S., Petra F.) | Pri učencih bomo razvijali navade zdravega prehranjevanja. Pri kosilu bomo upoštevali osnovna higienska načela prehranjevanja, pridobivali znanje o ustreznih navadah prehranjevanja in oblikovali osnovne vrednote pri prehranjevanju za mizo. Spoznali bomo različne tehnike sproščanja, počitka in sprostitve. | 1.-3. |
| Učimo se skupaj  (Brigita Posl, Petra Simonič) | Utrjevali in širili bomo znanje pridobljeno pri pouku ter opravljali nekatere domače naloge. Navajali bomo otroke na pridobivanje delovnih navad. Razvijali bomo ustvarjalnost, kritičnost. Reševali bomo kakšne uganke ali križanke za popestritev ure. | 1.-3. |
| Luknjice v znanju | Pri Luknjicah v znanju bomo poglabljali, ponavljali, nadgrajevali učno snov ter se pripravljali na tekmovanja. Predmet je namenjen vsem učencem – tako tistim, s primanjkljaji na področju usvajanja učne snovi, kot tudi učencem, ki bodo nadgrajevali vsebine pouka pri različnih predmetih.  Ure bomo načrtovali v skladu s cilji učnega načrta in glede na potrebe ter učne težave učencev. | 1.-9. |
| Rišemo, režemo in lepimo  (Milena Golob) | Risanje, slikanje, kiparjenje… Svinčnik, barve, voščenke, oglje… Ustvarjanje iz papirja, volne, odpadnega materiala… Z najmlajšimi učenci bomo ustvarjali veliko različnih izdelkov, pri katerih bomo krepili motorične spretnosti, lastno ustvarjalnost, domišljijo ter razvijali socialne, emocionalne in estetske osebnostne kvalitete. | 1.-3. |
| Pravljično ustvarjalne urice  (Brigita Posl) | Učenci bodo odkrivali sporočilnost pravljic in bogatili svoj govor, preko njega pa mišljenje in inteligenco. Razvijali bodo svojo domišljijo, odkrivali pomen pravljic, obnavljali pravljice, samostojno pripovedovali in spreminjali vloge junakov ter likovno poustvarjali zgodbe. Razvijali bodo igranje in pripovedovanje z lutko ter preko dobrih zgodb krepili medsebojne odnose. | 1. |
| Glasbene urice  (Milena Golob) | Pri glasbeni urici otroci odpotujejo na čudovito glasbeno potovanje, na katerem odkrivajo nove pesmi, različne načine muziciranja, petja, igranja in gibanja ter širijo vedenje o glasbilih in splošno glasbeno obzorje. Spoznali bodo slovenske ljudske in umetne otroške pesmi, recitacije, uganke, izštevanke… | 1.-3. |
| Gibalnice  (Brigita Posl) | Učenci bodo razvijali osnovne gibalne in funkcionalne sposobnosti, prijetno doživljali šport skozi igro in spoznavali nove športne vsebine. Naučili se bodo različne vrste plesa in se sproščali ob glasbi. | 1., 2. |
| Družabne igre  (Milena Golob) | Učenci bodo spoznali pravila različnih družabnih iger in jih upoštevali pri igri. | 1.-3. |
| Likovne ustvarjalnice  (Milena Golob) | Spoznavali bomo različne likovne tehnike, ustvarjali z njimi, si razvijali ročne spretnosti, se sprostili, spoznali osnove kvačkanja in izdelali izdelek, barvali pobarvanke in prosto risali po željah učencev. | 1.-3. |
| Igrajmo se  (Milena Golob/Petra Simonič) | Igra je otrokova spontana, prostovoljna, prijetna in ustvarjalna dejavnost, ki sama sebe krepi in nagrajuje. Preko igre otrok spoznava sebe, svet in se uči. Otrok s pomočjo igre razvija svoje različne sposobnosti. Vpliva na razvoj mišljenja, na pridobivanje izkušenj in znanja, na otrokovo čustveno in socialno življenje ter prispeva h govornemu razvoju. Zato se bomo učili in zabavali z različnimi igrami: socialnimi, družabnimi, besednimi, matematičnimi, miselnimi, starimi… | 1.-3. |
| Bonton  (Petra Simonič) | Bonton je znak dobre vzgoje in spoštljivosti do sebe in drugih. V družbi je potrebno spoštovati določena pravila vedenja, ki jih bomo spoznavali. Vključevala bodo pozdravljanje, bonton pri mizi, bonton na različnih prireditvah, urejenost, kulturo govora,… | 3.-5. |
| Danes je dan …  (Petra Simonič) | Skoraj vsak dan v letu je praznik ali svetovni dan nečesa. Namen takih dni je ozaveščanje prebivalstva o problemu na katerega se navezuje (dan Zemlje, dan vode, dan žena,…). Nekateri dnevi pa so posvečeni bolj sproščenim vsebinam (dan prijateljstva, dan objema, dan mačk,…). Z različnimi dejavnostmi bomo spoznavali takšne posebne dneve. | 2.-5. |
| Pouk na prostem  (Petra Simonič) | Pouk na prostem je pouk zunaj učilnice, ki lahko poteka v učilnici na prostem, v okolici šole, v naravi,… Z različnimi dejavnostmi v naravi bomo celostno vplivali na razvoj otrok, vsebine se bodo medpredmetno povezovale, pri učencih pa bomo poskušali vzbuditi radovednost in doživljanje izbranih vsebin. | 2.,3. |
| Čarobni svet narave  (Petra Simonič) | Narava nam ponuja veliko priložnosti za raziskovanje. Na aktiven način, tudi preko poskusov, bomo spoznavali tri osnovne sklope: človek, pojavi, živa bitja. To bo otrokom omogočilo lažje razumevanje naravoslovnih pojmov in procesov. | 2.-5 |
| Lutke  (Petra Simonič) | Pri dejavnosti lutke bomo spoznali različne vrste lutk (prstne, ročne, na palici, marionete,..), si ogledali posnetek lutkovne predstave. Ustvarjali bomo svoje lutke in sceno ter se seveda preizkusili tudi v vlogi lutkarjev. | 3.-5. |
| Miselni orehi  (Petra Simonič) | Lotili se bomo široke palete ugank in miselnih nalog, s katerimo bodo naši možgani kot prerojeni. Razvijali bomo predvsem vztrajnost in logično mišljenje. | 3.-5. |
| ABC športa  (Petra Fišer) | Na športnih urah bomo z izbranimi gibalnimi nalogami skrbeli za pravilno telesno držo, z različnimi elementarnimi igrami razvijali svoje gibalne sposobnosti. Širili bomo svoje znanje s področja gimnastike in atletike, ter spoznali osnovne elemente iger z žogo. Z različnimi moštvenimi igrami bomo razvijali samozavest, vztrajnost, medsebojno sodelovanje in spoštovanje. Spoznali bomo pomen aktivnega preživljanja prostega časa za zdrav in celosten razvoj. | 1.-4. |
| Gimnastika  (Petra Fišer) | Vadba je namenjena vsem otrokom, ki se želijo spoznati z naravnimi oblikami gibanja (poligoni in štafete), ter se preko igre naučiti osnovnih elementov gimnastike, ki vključuje osnovne elemente na blazinah, elemente na orodjih (bradlja, gred, preskok) ter skoke na mali prožni ponjavi. | 1.-4. |
| Ritmična gimnastika  (Petra Fišer) | Dejavnost ritmična gimnastika je namenjena vsem deklicam, ki želijo z izbranimi nalogami razvijati gibljivost, moč in koordinacijo. Spoznali bomo osnovne akrobatske in ritmične elemente ter se seznanili z osnovnimi elementi z rekviziti (kolebnica, obroč, žoga, trak). Osnovne elemente bomo povezovali v sestave ob glasbi ter tako razvijali občutek za estetiko, ritem ter spodbujali ustvarjalnost. | Deklice  4.,5. |
| Gimnastika z ritmiko  (Petra Fišer) | Dejavnost je namenjena deklicam, ki želijo nadgraditi svoje znanje gimnastike in ritmične gimnastike, ter z izbranimi gimnastičnimi nalogami razvijati gibljivost, moč, koordinacijo, smisel za ples in gibanje ob glasbi. | Deklice  5.-9. |
| Zdravo z naravo  (Petra Fišer) | Z raznoliko vadbo v naravi (ne glede na vremenske razmere – ni slabega vremena, je samo slaba oprema) bomo razvijali pomen aktivnega preživljanja prostega časa v naravi za zdrav razvoj. Izvajali bomo sprehode, pohode, teke, gozdni fitnes, igre na igrišču in igralih,… | 2.-5. |
| Mali kuharji  (Petra Fišer) | Na kuharskih uricah, ki bodo potekale v manjših skupinah, bomo spoznali osnovna načela zdravega prehranjevanja ter pomen različnih obrokov. S samostojnim delom bomo spoznali nekatere osnovne postopke priprave različnih jedi in sladic. | 4.,5. |
| Kulinarika sveta  (Simona Štrucl) | Potovali bomo po svetu (s prstom po zemljevidu), ter spoznali različne države, njihove značilnosti in znamenitosti ter seveda raznolike kulinarične specialitete. Med najbolj pogoste države, kjer pridejo brbončice posebej na svoj račun spadajo Tajska, Mehika, Italija, Grčija, Kitajska, Francija, Indija,… Prebrskali bomo recepte in si pripravili kulinarično izkušnjo po lastnem izboru. | 6.-9. |
| Igre z žogo  (Renata Rižner) | Spoznali bomo pomen aktivnega preživljanja prostega časa za zdrav in celosten razvoj s vsebinami, ki nas veselijo. V tem primeru gre za igre z žogo, kjer se bomo seznanili z osnovnimi elementi nogometa, košarke, rokometa in odbojke. Z igralnimi oblikami bomo razvijali športno obnašanje, medsebojno sodelovanje in upoštevanje pravil igre. Organizirali bomo razna medsebojna tekmovanja, kjer bomo razvijali vztrajnost, samozavest, sprejemanje drugačnosti in se naučili športno sprejeti tako zmago kot poraz. | 6.-9. |
| Košarka  (Renata Rižner) | Učenci bodo z različnimi oblikami igre razvijali svoje spretnosti, hitrost ter orientacijo v prostoru in izpopolnili osnovne tehnične in taktične elemente košarke. Spoznali bodo temeljna pravila košarke in preko igre razvijali medsebojno sodelovanje ter spodbujali športno obnašanje. | 4.-6. |
| NŠP šport  (Renata Rižner) | Na športnih urah bomo z izbranimi gibalnimi nalogami skrbeli za pravilno telesno držo, z različnimi elementarnimi igrami, poligoni in delom po postajah razvijali svoje gibalne sposobnosti. Širili bomo svoje znanje s področja gimnastike, atletike, ter spoznali osnove iger z žogo. Spoznali bomo pomen aktivnega preživljanja prostega časa za zdrav in celosten razvoj. | 5., 6. |
| Joga  (Renata Rižner) | Učenci spoznajo pomen joge, samozavedanje svojega telesa in dihanja, sprejemanje samega sebe, razvijanje samopodobe/samozavesti, razvijanje empatije in spoštovanja do drugih, spoznavanje različnih tehnik kot oblik pomoči za zdravje in dobro počutje, povečanje prožnosti, krepitev, raztezanje in sprostitev mišic, izboljšanje motorike in koncentracije, poglobitev dihanja, povečanje sposobnosti za sprostitev/umiritev, odpravljanje stresa, izboljšanje spomina. | 6.-9. |
| Ples  (Renata Rižner) | Ples je vrsta umetnosti, izražanja in zabave. Devetošolci bodo spoznali osnovne korake in slike izbranih standardnih in latinskoameriških plesov. Razvijali bodo plesno kulturo in pripravili plesni program za valeto. | 9. |
| Nogomet  (Dejan Kramberger) | Otroci bodo pri vadbi pridobivali raznovrstne gibalne spretnosti ter športna znanja, s poudarkom na igri nogometa. Spoznali bodo osnovne tehnične in taktične prvine nogometne igre, osvojili športna pravila igre. Preko nogometnih vsebin bodo razvijali kondicijo, pridobivali samozavest, natančnost. Posebna pozornost bo namenjena pošteni igri, medsebojnim spodbudam in timskemu delu. | 3.-5. |
| Folklora  (Janja Tepeh) | V okviru Folklore bodo spoznavali raznolikost naše kulturne dediščine, ljudske plese, pesmi, narodne noše, običaje idr. Seznanjali se bodo s poustvarjanjem otroškega ljudskega izročila. Pripravljali bodo odrske postavitve, se učili ljudskih plesov, iger in pesmi ter se srečevali s kulturo naših prednikov. | 4.,5. |
| Book worms  (Štefka Ornik) | Cilj dejavnosti je na zabaven in zanimiv način približati učenje angleščine, približati branje angleške literature in razvijanje bralnih zmožnosti tako v angleščini kot tudi slovenščini. Brali in poslušali bomo zgodbe v angleščini (tudi takšne, ki jih že poznajo v slovenščini), pri tem spoznavali novo besedišče, poustvarjali ter s pomočjo iger utrdili vsebino. | 2.-4. |
| English club  (Štefka Ornik) | Učenci bodo s pomočjo izkustvenega učenja in zanimivih aktivnosti poglabljali znanje angleščine ter spoznavali angleško zgodovino, običaje, praznike, znamenitosti, glasbo, filme. Iskali bomo razlike med britansko angleščino in ameriško angleščino. Priredili bomo angleško čajanko, poskusili pripraviti kakšno tipično angleško jed in še marsikaj. | 6.-9. |
| Kar seješ to žanješ  (Štefka, Tamara, Simona Š.) | Učenci bodo skozi različne dejavnosti razvijali komunikacijske, sodelovalne veščine, spoznavali pozitivne vedenjske vzorce, kako uravnavati neprimerno vedenje in strpnost. Krepili in razvijali bodo (samo)spoštovanje in odgovornost do sebe, drugih in okolja. | 6.-8. |
| Male sive celice  (Štefka Ornik) | V sklopu te dejavnosti se bodo učenci pripravljali na kviz Male sive celice in igro Hitri lončki. Pri tem bodo širili in poglabljali svoje znanje na različnih področjih, hkrati pa bodo razvijali tudi spretnosti kot so koncentracija, osredotočenost in sodelovanje v skupini. | 5.-9. |
| Širimo obzorja  (Štefka Ornik) | Dejavnost bo potekala v sklopih (delavnice, projekti) in je namenjena nadarjenim učencem in tistim, ki si želijo novih znanj in izkušenj. Učenci bodo širili in poglabljali temeljna znanja, razvijali ustvarjalnost, splošno razgledanost in socialne veščine. | 5.-9. |
| Nemščina  (Petra Dovar) | Znanje tujih jezikov nam odpira nešteto možnosti in ponuja prednosti, ki jih lahko izkoristimo v vsakdanjem življenju. Učenje nemščine poteka na sproščen in zabaven način, učenci spoznavajo osnove nemškega jezika in pri tem razvijajo vse štiri jezikovne spretnosti: bralno, slušno, govorno in pisno. | 4.-9. |
| Mali raziskovalci  (Simona Štrucl) | Učenci skozi različne tematike in vodene poskuse odkrivajo svet naravoslovja ter spoznajo ozadje izvedenih poskusov. Z radovednostjo, ustvarjalnostjo, kritičnim razmišljanjem bodo aktivno reševali zastavljene preizkuse. Z naravoslovjem se spoznavajo na sproščen, vendar poučen način. | 1.-3. |
| Ročna dela  (Simona Lovrec) | Razvijali bomo ročne spretnosti, pridobivali delovne navade, krepili pozornost, natančnost, ustvarjalnost, potrpežljivost, domišljijo in ustvarjalnost. Pri urah bomo izdelovali zapestnice, vezli, kvačkali, šivali,… | 4. |
| Vesela šola  (Nataša Naraglav Turk) | Namen dejavnosti je širjenje splošnega znanja na hudomušen in igriv način. Učenci spoznavajo veselošolske teme iz revije PIL. Lahko se udeležijo tudi tekmovanj. Ure bomo popestrili z reševanjem križank in drugih zabavnih miselnih orehov. | 4.-6. |
| Vaja dela mojstra (MAT)  (Simona Lovrec) | Učenci se bodo navajali na samostojnost pri opravljanju domačih nalog in učenju ter na zapisovanje nerazumljive snovi. V nadaljevanju bodo presodili, ali lahko odgovore poiščejo sami ali pa morda s pomočjo sošolcev. V kolikor bodo želeli mojo pomoč, jim bom na razpolago.  Pri urah bodo vadili naloge, ki jih rešujemo pri urah matematike, skupaj se bomo pripravljali na tekmovanje Matematični kenguru in reševali interaktivne vaje ter se predhodno na njih pripravljali.  Vsi poznamo star, že nekoliko izpet, vendar resničen pregovor, da vaja dela mojstra, če mojster dela vajo! Torej, tudi matematike se lahko naučimo z veliko predanosti in vaje. | 4., 5. |
| Mladi bralec  (Nataša Naraglav Turk) | Učenci bodo nadgrajevali tehniko branja in se urili v bralnem razumevanju.  Navajali se bodo na samostojnost pri opravljanju domačih nalog in učenju, pri tem pa uporabljali različne učinkovite strategije branja. S pomočjo metode dolgega branja se bodo učenci lahko pripravljali na Cankarjevo tekmovanje. Pri samostojnem branju knjig se bodo srečevali s knjižnimi junaki, ki doživljajo različne dogodivščine in sprejemajo pomembne odločitve. Ure bomo popestrili z zabavnimi besednimi igrami, lepopisom in interaktivnimi vajami za boljšo bralno pismenost. | 4.,5. |
| Računalništvo  (Valentina Frajzman) | Predmet seznanja učence z različnimi področji računalništva in učence seznanja s temeljnimi računalniškimi koncepti in procesi. Učenci se pri računalništvu seznanjajo s tehnikami in metodami reševanja problemov in razvijajo algoritmičen način razmišljanja. Pouk temelji na učenčevem aktivnem usvajanju znanja (programiranje, zgodbe, animacije, Lego robotika). | 4.-6. |
| Kolesarstvo  (Petra Fišer) | Petošolci se pripravljajo na kolesarski izpit. Na igrišču bomo izvajali različne spretnostne kolesarske poligone. Vadili bomo tudi varno kolesarjenje v cestnem prometu. Po opravljenem teoretičnem in praktičnem delu prejmejo učenci kolesarsko izkaznico. | 5. |
| Cici pevski zbor  (Matej Luketič) | Pri cici pevskem zboru bodo otroci ob petju pesmic, glasbenih igrah in nastopih pridobivali prve izkušnje v skupnem muziciranju in glasbenem nastopanju. Pri tem bodo razvijali veselje do glasbe, sposobnost sproščenega nastopanja ter glasbene in pevske sposobnosti. | 1.,2. |
| Otroški zbor  (Matej Luketič) | V otroškem pevskem zboru bodo pevci nadgrajevali svoje izkušnje v petju in nastopanju. Pridobili bodo prve izkušnje dvoglasnega petja in razvijali muzikalnost in estetsko doživljanje pesmi. Tako bodo gojili veselje do glasbe, širili repertoar znanih pesmi, še bolj sproščeno in pogumno nastopali ter razvijali glasbene in pevske sposobnosti. | 3.,4. |
| Mladinski zbor  (Matej Luketič) | V mladinskem pevskem zboru bodo pevci izvajali nekoliko zahtevnejše pesmi in vaje, ob katerih bodo razvijali pravilno tehniko petja, oblikovanje glasbenih fraz in razširili obseg pevskega glasu. Tako bodo še naprej ohranjali svoje veselje do glasbe in poglabljali sposobnost sproščenega nastopanja ter glasbene in pevske sposobnosti. S tem bodo tudi pridobili podlago za kasnejše ukvarjanje z zborovskim petjem. | 5.-9. |
| Korenški muzikanti  (Matej Luketič) | Korenški muzikanti so namenjeni učencem, ki bi želeli sestaviti šolski ansambel. Učenci bodo poustvarjali in izvajali glasbo različnih žanrov. Urili bodo glasbene sposobnosti in znanje igranja inštrumentov, učili se bodo sproščenega nastopanja pred občinstvom in skupinskega izvajanja glasbe. Predznanje igranja inštrumenta ni nujen pogoj za udeležbo, zaželjen pa je dober občutek za ritem. Če je možno, naj ima učenec svoj inštrument, nekaj instrumentov pa je na voljo na šoli (klavir, tolkala Orffovega inštrumentarija). | 2.-5. |
| ART  (Andreja Zelenik) | Učenci bodo pri urah spoznali umetnost, ki je opredeljena kot skupek vseh dejavnosti človeka, vezanih na kreativnost in ustvarjalnost na različnih področjih. Ura temelji na odkrivanju in spodbujanju učenčeve ustvarjalnosti, inovativnosti, likovne občutljivosti, sposobnosti opazovanja in presojanja. Spodbuja zanimanje za likovno raziskovanje sveta. | 9. |